CELEX: 32007R1465
Language: fi
Date: 2007-12-12 00:00:00
Title: Komission asetus (EY) N:o 1465/2007, annettu 12 päivänä joulukuuta 2007 , neuvoston asetuksen (EY) N:o 752/2007 liitteen V muuttamisesta siltä osin kuin on kyse tiettyjen Ukrainasta tuotavien terästuotteiden määrällisistä rajoituksista

13.12.2007   
            
            
               FI
            
            
               Euroopan unionin virallinen lehti
            
            
               L 327/6
            
         
      KOMISSION ASETUS (EY) N:o 1465/2007,
   annettu 12 päivänä joulukuuta 2007,
   neuvoston asetuksen (EY) N:o 752/2007 liitteen V muuttamisesta siltä osin kuin on kyse tiettyjen Ukrainasta tuotavien terästuotteiden määrällisistä rajoituksista
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjä Ukrainasta tuotavia terästuotteita koskevien rajoitusten hallinnoinnista 30 päivänä toukokuuta 2007 annetun neuvoston asetuksen (EY) N:o 752/2007 (1),
   sekä katsoo seuraavaa:
   
               (1)
            
            
               Euroopan yhteisö ja Ukrainan hallitus allekirjoittivat 18 päivänä kesäkuuta 2007 sopimuksen tiettyjen terästuotteiden kaupasta (2), jäljempänä ’sopimus’.
            
         
               (2)
            
            
               Sopimuksen 10 artiklan 1 kohdassa määrätään, että jollei jompikumpi osapuoli sano sopimusta irti ilmoittamalla asiasta kirjallisesti toiselle osapuolelle vähintään kuusi kuukautta ennen sopimuksen voimassaolon päättymistä, sen voimassaolo jatkuu ilman eri toimenpiteitä vuoden kerrallaan, ja että kunkin uusimisen yhteydessä nostetaan määriä kussakin tuoteryhmässä 2,5 prosenttia.
            
         
               (3)
            
            
               Ukraina ei ole ilmoittanut yhteisölle haluavansa irtisanoa sopimuksen. Sen vuoksi sopimuksen voimassaolo jatkuu ilman eri toimenpiteitä, ja määriä nostetaan kussakin tuoteryhmässä 2,5 prosenttia.
            
         
               (4)
            
            
               Tämän vuoksi asetusta (EY) N:o 752/2007 olisi muutettava,
            
         ON ANTANUT TÄMÄN ASETUKSEN:
   1 artikla
   Korvataan asetuksen (EY) N:o 752/2007 liitteessä V vahvistetut määrälliset rajoitukset vuodeksi 2007 tämän asetuksen liitteessä vahvistetuilla määrällisillä rajoituksilla vuodeksi 2008.
   2 artikla
   Tämä asetus tulee voimaan 1 päivänä tammikuuta 2008. Se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä joulukuuta 2007.
      
         
            Komission puolesta
         
         Peter MANDELSON
         
         
            Komission jäsen
         
      
   
   
      (1)  EUVL L 178, 6.7.2007, s. 1.
   
      (2)  EUVL L 178, 6.7.2007, s. 24.
   
      LIITE
      MÄÄRÄLLISET RAJOITUKSET VUODEKSI 2008
      
                  (tonnia)
               
            
                  Tuotteet
               
               
                  2008
               
            
                  SA. Levyvalmisteet
               
            
                  SA1. Kelat
               
               
                  194 750
               
            
                  SA2. Raskaat levyt
               
               
                  399 750
               
            
                  SA3. Muut levyvalmisteet
               
               
                  143 500
               
            
                  SB. Pitkät tuotteet
               
            
                  SB1. Tangot
               
               
                  51 250
               
            
                  SB2. Valssilanka
               
               
                  199 875
               
            
                  SB3. Muut pitkät tuotteet
               
               
                  363 875
               
            
                  
                     Huom. SA ja SB ovat tuoteluokkia.
                  SA1–SA3 ja SB1–SB3 ovat tuoteryhmiä.